Томайты Мæхæмæт
Томайты Мæхæмæт — ирон адæмы хъæбатыр. 1850-æм азы тох кодта гуырдзиаг феодалтæ Мачабелиты ныхмæ, стæй, гуырдзиаг кънйæзты фæрс чи æрлæууыдысты, уыцы Уæрæсейы империаг хотыхджынты ныхмæ дæр. Куы йæ ахстой, уæд тæрхондон йæ аххосджыныл банымадта, цы хохæгты разтад ацы аз æрцыдис, ууыл. Хаст æрцыдис Томскмæ «æнустæм цæрынмæ».

1868-æм азы Хетæгкаты Леуан (Къостайы фыд) арвыста стыр кънйаз Михаилмæ сæрмагонд фыстæг, æмæ дзы куырдта, цæмæй Мæхæмæты суагъд кæной. Чиновниктæ райдыдтой Мæхæмæты агурын, фæлæ уый сæ къухмæ нæ бафтыд, æмæ куыд фæстæмæ йæ базыдтой, Мæхæмæт 1855-æм азы йæ арвысты бынатæй æбæрæг ранмæ кæй алыгъдис, уый. Адæмон сфæлдыстады дæр баззадысты, Мæхæмæт Сыбырæй кæй алыгъдис, уый тыххæй зарджытæ.

Томайты Мæхæмæты ном баззадис ирон адæмон сфæлдыстады. Йæ ном хæссы Рукъмæ ’ввæхс фæз «Мæхæмæты хæцæн» дæр. 2020-æм азы йæ кадæн Дзӕуджыхъӕуы активисттæ сæвæрдтой егъау банер фондзуæладзыгон хæдзары къулыл.

Фиппаинæгтæ 

Зындгонд ирæттæ
Мæхæмæт